钦定古今图书集成/理学汇编/经籍典/第189卷 > 宋朱子全书 > 《闵公》
## 钦定古今图书集成/理学汇编/经籍典/第189卷 > 宋朱子全书 > 《闵公》

“成风事季友，与敬嬴事襄仲一般，《春秋》何故褒季友？
如书‘季子来归’是也。”人杰谓：“季子既归而闵公被弑，
庆父出奔，季子不能讨贼，是其意在于立僖公也。”先
生曰：“纵失庆父之罪小，而季子自有大恶。今《春秋》不
贬之而反褒之，殆不可晓。盖如高子仲孙之徒，只是
旧史书之，圣人因其文而不革。所以书之者，欲见当”
时事迹，付诸后人之公议耳。若谓季子为命大夫，则
叔孙婼尝受命服，何为书名乎？〈元年　语类〉